
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  9 noiembrie  2011              

Pl - x  553/2011                     


AVIZ
asupra propunerii legislative privind completarea alin.(3) al art.76 din Legea nr.215/2001
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind completarea alin. (3) al art.76 din Legea nr.215/2001, trimisă  cu adresa nr. Pl x 553 din 2 noiembrie 2011 şi înregistrată cu nr. 31/1011 din 2 noiembrie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  8 noiembrie 2011.

Propunerea legislativă are ca obiect de reglementare modificarea art. 76 alin. (3) din Legea administraţiei publice locale nr. 215/2001, republicată, cu modificările şi completările ulterioare, în sensul ca, în unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, angajaţilor din cadrul instituţiilor din administraţia publică locală, cu atribuţii privind relaţii cu publicul, să li se aplica o majorare salarială de 10% pentru cunoaşterea limbii materne a minorităţii respective.
Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1124 din 21 octombrie 2011. 
Cu ocazia dezbaterilor, membrii comisiei au constatat ca prin iniţiativa legislativă nu sunt prevăzute sursele de acoperire a majorării cheltuielilor preconizate, încălcându-se art. 138 alin. (5) din Constituţia României, republicata, precum şi dispoziţiile art. 14 alin. (5) din Legea nr.273/2006 privind finanţele  publice, cu modificările şi completările ulterioare.
În urma dezbaterilor, Comisia juridică, de disciplină şi imunităţi a hotărât, cu majoritate de voturi (3 voturi împotriva), avizarea negativă a acestei iniţiative legislative.
În raport de obiectul şi conţinutul reglementării, propunerea legislativă  face parte din categoria legilor ordinare. 

PREŞEDINTE,                        SECRETAR,

          Daniel BUDA             Gabriel ANDRONACHE
Consilier, Paul Şerban

